Document ID: 31993D0208

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1993 για την απαλλαγή του Βασιλείου της Δανίας από την υποχρέωση αναγραφής της βοτανικής ονομασίας στην επίσημη ετικέτα, όσον αφορά σπόρους για σπορά δημητριακών, βάσει της οδηγίας 66/402/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)
(93/208/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 93/2/ΕΟΚ της Επιτροπής (2), και ιδίως το άρθρο 14 παράγραφος 3,
Εκτιμώντας:
ότι, σύμφωνα με την προαναφερθείσα οδηγία, η βοτανική ονομασία του είδους πρέπει να αναγράφεται, σύμφωνα με τις διατάξεις του σημείου 4 του στοιχείου α) του μέρους Α του παραρτήματος IV της ίδιας οδηγίας, που έχουν εφαρμογή προκειμένου για τη σήμανση συσκευασιών σπόρων προς σπορά-
ότι, εντούτοις, τα κράτη μέλη μπορούν να απαλλαγούν από αυτή την υποχρέωση, όπου τούτο ενδείκνυται, για περιορισμένες περιόδους, όπου διαπιστώνεται ότι τα μειονεκτήματα της εφαρμογής της υπερβαίνουν τα πλεονεκτήματα που αναφέρονται από την εμπορία των σπόρων-
ότι στη Δανία, δυνάμει της απόφασης 80/775/ΕΟΚ της Επιτροπής (3), όπως τροποποιήθηκε από την απόφαση 81/109/ΕΟΚ (4), τα στοιχεία που απαιτείται να τυπώνονται επάνω στην ετικέτα τυπώνονται ανεξίτηλα με ηλεκτρονικό εκτυπωτή επάνω στην ίδια τη συσκευασία- ότι, έως την 1η Ιουνίου 1993, είναι δύσκολο να αλλάξει το ανωτέρω σύστημα εκτύπωσης στην Δανία, ώστε να μπορεί να τυπώνει και τη βοτανική και την κοινή δανική ονομασία επάνω στη συσκευασία-
ότι, επομένως, η Δανία επιθυμεί να απαλλαγεί προς το παρόν από την υποχρέωση να αναγράφεται η βοτανική ονομασία στη συσκευασία-
ότι, συνεπώς, η Δανία πρέπει να απαλλαγεί έως την 1η Ιουνίου 1993 από την υποχρέωση αναγραφής της βοτανικής ονομασίας όσον αφορά σπόρους δημητριακών προς σπορά, προκειμένου για συσκευασίες με ανεξίτηλη εκτύπωση των προβλεπομένων στοιχείων δυνάμει της απόφασης 80/775/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το Βασίλειο της Δανίας απαλλάσσεται από την υποχρέωση αναγραφής στην ετικέτα της βοτανικής ονομασίας του είδους, υποχρέωσης που θεσπίστηκε με το σημείο 4 του στοιχείου α) του μέρους Α του παραρτήματος IV της οδηγίας 66/402/ΕΟΚ.
2. Η άδεια αυτή ισχύει μόνον προκειμένου για συσκευασίες που καλύπτονται από την απόφαση 80/755/ΕΟΚ.
Άρθρο 2
Η παρούσα άδεια λήγει την 1η Ιουνίου 1993.
Άρθρο 3
Το Βασίλειο της Δανίας ενημερώνει την Επιτροπή σχετικά με τους όρους υπό τους οποίους χρησιμοποιεί την άδεια που χορηγείται βάσει του άρθρου 1.
Άρθρο 4
Η παρούσα απόφαση απευθύνεται στο Βασίλειο της Δανίας.
Βρυξέλλες, 17 Μαρτίου 1993.

Labels: 16
17
3
6
18